
РАЗДЕЛ І.   ОБЩИ УСЛОВИЯ

· Възложител и правно основание за възлагане на процедурата.
 Настоящата открита процедура за възлагане на обществена поръчка се провежда по реда на чл. 73, ал. 1 от Закона за обществените поръчки (ЗОП), във връзка с чл. 18, ал. 1, т. 1 и чл. 20, ал. 1,т. 1, б. „б” от ЗОП и се осъществява на основание Решение № РД 10-137/08. 12. 2017г. на Директора на ТП ДЛС„Ропотамо.
           С горецитираното решение Директорът на ТП ДЛС„Ропотамо” е одобрил обявлението за обществената поръчка и документацията за участие.
Настоящата документация съдържа информация, която дава възможност на потенциалните кандидати за участие в процедурата да се запознаят с предмета на поръчката, условията за участие, изискванията към участниците и процедурата по провеждането й.
           За нерегламентираните в настоящите указания и документацията за участие условия по провеждането на процедурата, се прилагат разпоредбите на Закона за обществените поръчки и подзаконовите нормативни актове по прилагането му, както и приложимите национални и международни нормативни актове, съобразно с предмета на поръчката.

2. Обект.
Обекта на обществената поръчка е „доставка” съгласно чл. 3, ал. 1, т. 2 от ЗОП.

3. Предмет на обществената поръчка.
„Доставка чрез покупка на 200т. фураж- царевица на зърно за нуждите на ТП „ДЛС Ропотамо”ЗА СРОК ОТ 12 МЕСЕЦА.
Доставката включва следните фуражи: концентриран фураж - царевица на зърно, а реколтата да е от 2017-2018г.
Участниците следва да си съобразят с техническата спецификация приложена към настоящата документация – Приложение №1.

4. Прогнозна стойност на поръчката.
Прогнозна стойност е в размер на 70000.00 /седемдесет  хиляди лева/ без ДДС.
           Участниците предлагат единична цена за тон царевица, като предложената единична цени задължително трябва да включва всички разходи за: транспорт до мястото,  посочено за доставка.
5. Възможност за представяне на варианти на офертата. 
Всеки кандидат може да представи само едно предложение по предмета на процедурата. Не се допуска представянето на варианти в офертата.

           6. Място на доставката е на адрес:  складовете на Възложителя, намиращи се в местност „Аркутино, община Созопол и БИСД Извор

       7 .Срокът за изпълнение на поръчката: 
Срок за доставка е 5 (пет) календарни дни от датата на подаване на заявка. 
8. Срок и начин на плащане.
Плащанията се извършват по банков път, след окончателно приемане на доставките с подписан приемо- предавателен протокол от двете страни. Срока и начина на плащане  са посочени в проекто- договора, част от документацията.
         9. Гаранция за изпълнение.
Гаранциите за изпълнение на поръчката е определена съгласно чл. 111, ал. 2 и ал. 5 от ЗОП са парична сума, банкова гаранция или застраховка която обезпечава изпълнението, чрез покритие на отговорността на изпълнителя по избор на кандидата, в размер на 3% от достигната цена в процедурата и се представят след като кандидатът бъде определен за изпълнител на поръчката. 
       Гаранцията за изпълнение представена във формата на парична сума, се внася по банков път по сметка на ТП „ ДЛС Ропотамо ТП „ДЛС Ропотамо BG84CECB979010E9676200 BIC CECBBGSF, Централна кооперативна банка а банковата гаранция или застраховка за обезпечение на изпълнението в същите размери - оригинал, издаден от българска или чуждестранна банка или застрахователна компания. 
Когато участникът избере да представи гаранция за изпълнение на договора под формата на банкова гаранция в същите размери, в същите следва да бъде изрично записано, че е безусловна и неотменима в полза на ТП ДЛС„Ропотамо” , да има срок на валидност не по-малко от 30 дни след приключване изпълнението на договора, както и че същата ще се освобождава след изрично писмено известие от директора на ТП ДЛС„Ропотамо” . 
В случай, че банковата гаранция е издадена от чуждестранна банка, тя трябва да бъде авизирана чрез българска банка, която да потвърди автентичността на съобщението. 
Когато участникът, избере да представи гаранция за изпълнение на договора под формата на застраховката в същите размери, която обезпечава изпълнението, чрез покритие на отговорността на изпълнителя, в същата следва изрично да е посочен Възложителят, като трето ползващо се лице по тази застраховка. Застраховката следва да е със срок на валидност не по-малко от 30 дни след приключване изпълнението на договора и да покрива отговорността на изпълнителя и не може да бъде използвана за обезпечение на отговорността на изпълнителя по друг договор. Текстът на застраховката се съгласува с Възложителя. Възложителят упражнява правата си по застраховката при условията на приложените проект на договор (Образец №10)към документацията за участие. 
Гаранцията за изпълнение се представя при подписване на договора от кандидата, определен за изпълнител на настоящата процедура. Възложителят освобождава гаранцията за изпълнение, съгласно условията и сроковете за задържане респ. Освобождаване на гаранцията за изпълнение, посочени в договора за възлагане на обществената поръчка.

            10. Специфични изисквания за изпълнение на поръчката.
Всеки участник е длъжен да се запознае с техническата спецификация – приложение №1.
РАЗДЕЛ ІІ. ПРЕДОСТАВЯНЕ НА ДОКУМЕНТАЦИЯ, РАЗЯСНЕНИЯ, ИЗМЕНЕНИЯ И ОБМЕН НА ИНФОРМАЦИЯ

       1. Достъп до документацията за участие в откритата процедура.
       Документацията за участие в настоящата процедура може да бъде получена на следният интернет адрес: http://www.uidp-sliven.com/procedures/1712 в раздел „Профила на купувача” от датата на публикуване на обявлението в „Официален вестник” на Европейския съюз.

       2.Разяснения по условията на процедурата.
2.1. Искане на разяснения.
Всеки участник може да поиска писмено от възложителя разяснения по документацията за обществената поръчка.  
2.2. Срокове за исканите разяснения.
      Лицата могат да поискат писмено от възложителят разяснения по документацията за участие до 10 дни преди изтичането на срока за получаване на офертите. 
2.3.Срокове за отговор на разясненията.
       Възложителят предоставя разясненията в 4 – дневен срок от получаване на искането, но не по-късно от 6 дни преди срока за получаване на офертите. Разяснения се предоставят чрез публикуване на профила на купувача, без да се посочва лицето, направило запитването, и се прилагат към документацията.
Възложителя не предоставя разяснения, ако искането е постъпило след срока по т. 2. 2.  

3.Изменение в документацията за участие.
Съгласно чл. 100, ал. 1 от ЗОП Възложителят може, по собствена инициатива или по предложение на заинтересовано лице, еднократно да направи промени в обявлението и/или документацията на обществена поръчка, свързани с осигуряване законосъобразност на процедурата, отстраняване на пропуски или явна фактическа грешка.
          Всяко заинтересовано лице може да направи предложение за промени в обявлението и/или документацията в 10-дневен срок от публикуването на обявлението за откриване на процедурата. 
Възложителят изпраща за публикуване в РОП обявлението за изменение или допълнителна информация и решението, с което то се одобрява, в 14-дневен срок от публикуването в РОП на обявлението, с което се оповестено откриването на процедурата. След изтичане на този срок Възложителят може да публикува многократно обявления за изменение или допълнителна информация за промени в условията на процедурата само когато удължава обявените срокове. 
Възложителят удължава сроковете за получаване на оферти, в случаите когато са внесени съществени изменения в условията по обявената поръчка, които налагат промяна в офертите на участниците или са поискани своевременно разяснения по условията на процедурата и те не могат да бъдат представени в срока по чл. 33, ал. 2 от ЗОП. 
Възложителят може да удължи обявените срокове в процедурата и в случаите когато в първоначално определения срок няма постъпили заявления или оферти или е получено само едно заявление или оферта или срокът по чл. 158, ал. 4 от ЗОП не е достатъчен. 
С публикуване на обявлението за изменение или допълване на информацията по обществената поръчка в РОП се смета, че заинтересованите лица са уведомени. 

4. Обмен на информация между възложителя и участниците 
4.1. Всички комуникации и действия на Възложителя и на участниците, свързани с настоящата процедура ще се извършват само в писмен вид и на български език. 
4.2. Обменът на информация между възложителя и участник по настоящата обществената поръчка, ще се извършва по един от следните начини: 
а) лично – срещу подпис; 
б) по пощата – чрез препоръчано писмо с обратна разписка, изпратено на посочения от участника адрес; 
в) по факс; 
д) по електронен път при условията и по реда на Закона за електронния документ и електронния подпис; 
е) чрез комбинация от тези средства. 
4.3. Възложителят ще предостави неограничен, пълен, безплатен и пряк достъп до: решенията за откриване на процедурата, обявлението, документацията за участие в процедурата и други допълнителни документи, дадените разяснения по процедурата, съобщенията, протоколите, окончателните доклади на комисията, решения за определяне на изпълнител или решения за прекратяване на процедурата, както и договора за възлагане на обществената поръчка и плащанията по него на интернет-страницата на Възложителя и в „Профила на купувача", посочени изрично в раздел I, т.1 на обявлението за откриване на процедурата. 
4.4. Решенията на Възложителя, за които той е длъжен да уведоми участниците в 3 /три/ дневен срок, и документите, които се прилагат към тях, ще се връчват лично срещу подпис или ще се изпращат с препоръчано писмо с обратна разписка, по факс или по електронен път при условията и по реда на Закона за електронния документ и електронния подпис. Същите ще се приемат за редовно връчени, ако са изпратени на посочения от адресата номер на факс или електронен адрес и е получено автоматично генерирано съобщение, потвърждаващо изпращането. 
4.5. Преди датата на отваряне на ценовите оферти комисията ще обяви датата, часа и мястото на отварянето им, чрез съобщение в профила на купувача на интернет-страницата на възложителя посочени изрично в раздел I, т. 1 на обявлението за откриване на процедурата. 

РАЗДЕЛ IІI.
ИЗИСКВАНИЯ КЪМ УЧАСТНИЦИТЕ В ПРОЦЕДУРАТА. ИЗИСКВАНИЯ КЪМ ОФЕРТИТЕ И НЕОБХОДИМИТЕ ДОКУМЕНТИ.

            1. Общи изисквания и условия за участие
             В процедурата за възлагане на обществената поръчка могат да участват всички български или чуждестранни физически и/или юридически лица, включително техни обединения, които отговарят на изискванията, посочени в Закона за обществените поръчки и обявените изисквания от Възложителя в настоящите указания и документацията за участие.
1.1. В случай че участникът е обединение, което не е юридическо лице, съответствието с критериите за подбор се доказва от един или повече от участниците в  обединението. 
В случай че участникът е обединение, което не е регистрирано като самостоятелно юридическо лице, тогава участниците в обединението сключват договор. Договорът за създаване на обединение за участие в настоящата обществена поръчка, следва да бъде представен в оригинал или в заверено копие, като в текста му задължително да се съдържа посочване на Възложителя и процедурата, за която се обединяват партньорите в него.
Не се допускат промени в състава на обединението след подаването на офертата.
1.2. Възложителят има изискване за създаване на юридическо лице,  в случай че избраният за Изпълнител участник е обединение от физически и/или юридически лица.
1.3. Всеки участник може да представи само една оферта. 

2. Критерии за подбор. Специфични изисквания и условия за участие в процедурата.
2.1. Изисквания за икономическо и финансово състояние на участниците: 
МИНИМАЛНИ ИЗИСКВАНИЯ за икономическо и финансово състояние 
Възложителя не поставя минимални изисквания за икономическо и финансово състояние на участниците. 
ИЗИСКУЕМИ ДОКУМЕНТИ и информация 
Възложителят не изисква документи и информация за икономическо и финансово състояние на участниците
2.2. Изисквания за технически възможности на участниците. 
МИНИМАЛНИ ИЗИСКВАНИЯ за технически възможности 
2.2.1. Да разполага с необходимите технически средства за осигуряване качественото изпълнение на доставката.
Доказва се със: - декларация (Приложение-№6), че участника разполага с технически средства за изпълнение на доставката.
Минималното изискване се декларира с ЕЕДОП и се  доказва според разпоредбите на ЗОП.
2.2.2. Участниците трябва да разполагат със сертификати за произход и качество на  доставяната стока, посочена в Техническата спецификация.
Доказва се със: - декларация (Приложение-№7 изпълнение на доставката и след сключване на договора- с представянето на заверени копия на сертификати и/или декларации за произход и качество на продукта – „фуражи” при доставката им т.е изпълнението на договора.
Участникът може бъде отстранен от участие в настоящата обществена поръчка, ако не отговаря на изискванията, посочени в т.2.
Участник може да докаже съответствието си с изискванията за технически възможности и квалификация с възможностите на едно или повече трети лица. В тези случаи, освен документите, определени от възложителя за доказване на съответните възможности, участникът представя доказателства, че при изпълнението на поръчката ще има на разположение ресурсите на третите лица. 

3. Основания за отстраняване от процедурата.
3.1. Възложителят ще отстрани от участие в процедурата всеки участник, при който е налице някое от следните обстоятелства: 
3.1.1. е осъден с влязла в сила присъда, освен ако е реабилитиран, за престъпление по чл. 108а, чл. 159а–159г, чл. 172, чл. 192а, чл. 194–217, чл. 219–252, чл. 253–260, чл. 301–307, чл. 321, 321а и чл. 352–353е Наказателния кодекс;
3.1.2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;
3.1.3. има задължения за данъци и задължителни осигурителни вноски по смисъла на чл. 162, ал. 2, т. 1 ДОПК и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила; това правило не се прилага, когато:
- се налага да се защитят особено важни държавни или обществени интереси;
- размерът на неплатените дължими данъци или социално осигурителни вноски е не повече от 1 на сто от сумата на годишния общ оборот за последната приключена финансова година (чл. 54, ал. 3 ЗОП);
3.1.4. е налице неравнопоставеност в случаите по чл. 44, ал. 5 ЗОП – когато не може да се осигури спазване на принципа за равнопоставеност, кандидатът или участникът, участвал в пазарните консултации и/или в подготовката за възлагане на поръчката, се отстранява от процедурата, ако не може да докаже, че участието му не води до нарушаване на този принцип;
3.1.5. е установено, че:
а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;
б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;
3.1.6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301–305 КТ или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;
3.1.7. за когото е налице конфликт на интереси по смисъла на §2, т. 21 от ДР на ЗОП.
3.1.8. който е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен. 
3.1.9. който е свързано лице по смисъла на §1, т.45 от ДР на ЗОП4 с друг участник в обществената поръчка. 
3.2. Когато участникът е юридическо лице изискванията по т. 3.1.1, т. 3.1.2 и т. 3.1.7 се прилагат за лицата, посочени в чл. 40 от ППЗОП. 
3.3. Когато участник в процедурата е обединение от физически и/или юридически лица, същият се отстранява от участие, когато някое от основанията за отстраняване е налице за член на обединението. 
3.4. Участник в процедурата, за когото са налице основания за отстраняване, има право да представи доказателства, че е предприел мерки, които гарантират неговата надеждност, съгласно чл. 56, ал. 1 ЗОП, а именно: 
а) че е погасил задълженията си по т. 3.1.3, включително начислените лихви и/или глоби или че те са разсрочени, отсрочени или обезпечени; 
б) че е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение; 
в) че е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения. 
3.5. Основанията за отстраняване се прилагат до изтичане на сроковете, посочени в чл.57, ал.3 от ЗОП.
3.6. Когато при изпълнение на поръчката участникът ще ползва подизпълнители или капацитета на трети лица те следва да отговарят на изискванията по т.3.1 от настоящия раздел. 
3.7. Лице, което участва в обединение или е дало съгласие да бъде подизпълнител на друг участник, не може да подава самостоятелна оферта. 
3.8. В процедура за възлагане на обществената поръчка едно физическо или юридическо лице може да участва само в едно обединение. 
3.8.1. Участниците в обединението от физически и/или юридически лица следва да определят партньор, който да представлява обединението пред възложителя за настоящата обществена поръчка. 
3.8.2. При изпълнението на обществената поръчка участниците в обединението отговарят солидарно. 
3.9. Клон на чуждестранно лице може да е самостоятелен участник в обществената поръчка ако може самостоятелно да подава оферти и да сключва договори съобразно законодателството на държавата, в която е установен. 
3.10. На основание чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (ЗИФОДРЮПДРС), дружества, регистрирани в юрисдикции с преференциален данъчен режим, и свързаните с тях лица, не могат пряко или косвено да участват в откритата процедура, включително и чрез гражданско дружество/ консорциум, в което участва дружество, регистрирано в юрисдикция с преференциален данъчен режим. 
3.11. Участниците в процедурата са длъжни да уведомят писмено Възложителя в тридневен срок от настъпване на обстоятелства по т. 3.1.1 до т. 3.1.9 вкл. и по т. 3.10. 
3.12. Възложителят ще отстрани от участие в откритата процедура всеки кандидат или участник : 
3.12.1. който не отговаря на поставените критерии за подбор или не изпълни друго условие, посочено в обявлението за обществена поръчка или в документацията; 
3.12.2. който е представил оферта, която не отговаря на: 
а) предварително обявените условия на поръчката; 
б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 на ЗОП; 
3.12.3. който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3 – 5 от ЗОП; 
3.12.4. кандидати или участници, които са свързани лица. 

4. Деклариране на лично състояние и съответствие с критериите за подбор. 
4.1. Съгласно чл. 67, ал. 1 от ЗОП при подаване на оферта участникът/ците декларира/т липсата на основанията за отстраняване, посочени в т.3.1.1 до т.3.1.9 и т.3.10 от настоящият раздел и съответствието с критериите за подбор посочени в т.2 от раздел III от настоящата документация, чрез представяне на единен европейски документ за обществени поръчки (ЕЕДОП), приложен като образец към настоящата документация съответстващ на Приложение №4 . 

В ЕЕДОП се предоставя съответната информация, изисквана от Възложителя и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация. 
Единният европейски документ за обществени поръчки съдържа следните части: 
Част I. Информация за процедурата за възлагане на обществената поръчка и за възлагащия орган или за възложителя 
Част II. Информация за икономическия оператор 
Част III. Критерии за изключване 
Част IV. Критерии за подбор 
Част V. Намаляване броя на квалифицираните кандидати 
Част VI. Заключителни положения 
Отделните части на ЕЕДОП се попълват от участника в обществената поръчка при спазване на следните указания: 
а) в ЕЕДОП се предоставя информацията, изисквана от възложителя, и се посочват данни относно публичните регистри, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация. 
б) участник, който участва самостоятелно в обществената поръчка и не използва капацитета на трети лица и подизпълнители за да изпълни критериите за подбор, попълва и представя един ЕЕДОП. 
в) участник, който участва самостоятелно, но ще ползва капацитета на едно или повече трети лица по отношение на критериите, свързани с икономическото и финансовото състояние, техническите способности и професионалната компетентност, представя попълнен отделен ЕЕДОП за всяко едно от третите лица. Третите лица трябва да отговарят на съответните критерии за подбор,за доказването на които участникът се позовава на техния капацитет и за тях не следва да са налице основанията за отстраняване от процедурата. 
г) участник, който участва самостоятелно, но ще ползва един или повече подизпълнители, представя попълнен отделен ЕЕДОП за всеки един от подизпълнителите. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях не следва да са налице основания за отстраняване от процедурата. 
д)когато в обществената поръчка участва обединение от физически и/или юридически лица, ЕЕДОП се представя за всяко едно от лицата, участващи в обединението. 
е)когато изискванията по т. 3.1.1, т. 3.1.2 и т.3.1.7 от настоящият раздел се отнасят за повече от едно лице, всички лица подписват един и същ ЕЕДОП. В случай на различие в декларираните обстоятелства, свързани с личното състояние или при необходимост от защита на личните данни, информацията по т. 3.1.1, т. 3.1.2 и т.3.1.7 от настоящият раздел се попълва в отделен ЕЕДОП за всяко или за някое от тези лица. В този случай част IV от ЕЕДОП „Критерии за подбор" се попълва само в ЕЕДОП, подписан от лице, което може самостоятелно да представлява участника. 
ж)когато за участник в обществената поръчка е налице някое от основанията за отстраняване, посочени в т. 3.1.1 до т. 3.1.8 вкл. от настоящият раздел и преди подаване на офертата той е предприел мерки за доказване на надеждност съгласно чл. 56 от ЗОП, тези мерки се описват в ЕЕДОП. Те се доказват като към ЕЕДОП се прилагат: документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение и документ от съответния компетентен орган за потвърждение на описаните обстоятелства (вж. чл. 45, ал. 2от ППЗОП). 

з) липсата или наличието на основания за отстраняване по т. 3.1.9 и т. 3.10 от настоящият раздел се отразява в част III.Г от ЕЕДОП. 
4.2. Доказателства за декларираните лични обстоятелства: 
а) Когато участникът е обединение, което не е юридическо лице, същият представя копие на документ, от който е видно правното основание за създаване на обединението, партньорът, който представлява обединението за целите на настоящата обществена поръчка, правата и задълженията на участниците в обединението, разпределението на отговорността между тях и дейностите, които ще изпълнява всеки член на обединението. 
б) Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата. 
в) При поискване от страна на възложителя участниците са длъжни да представят необходимата информация относно правно -организационната форма, под която осъществяват дейността си, както и списък на всички задължени лица по смисъла на чл. 54, ал. 2 и чл. 55, ал. 3 от ЗОП, независимо от наименованието на органите, в които участват, или длъжностите, които заемат. 
г) Преди сключването на договор за обществена поръчка, Възложителят ще изисква от участника, определен за Изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

ІV. ИЗИСКВАНИЯ И УКАЗАНИЯ ЗА ИЗГОТВЯНЕ И ПРЕДСТАВЯНЕ НА ОФЕРТИТЕ
· Изисквания към офертата и документите приложени към нея. 
1.1. При изготвяне на офертата участникът, трябва да се придържа точно към обявените от Възложителя условия в обявлението и в документацията. 
1.2. Всеки участник може да представи само една оферта за участие в откритата процедура.
1.3. Офертата се изготвя само в един вариант, съобразно изискванията на Възложителя. Не се допуска предлагане на алтернативни решения (повече от един вариант) по отношение на срокове, цени или други елементи от офертата. 
1.4. Офертата и всички документи, подготвени от участниците в откритата процедура и цялата кореспонденция между тях и Възложителя, следва да бъдат на български език. 
1.5. Всички документи се представят само в един екземпляр. 
1.6. Документи, чийто оригинал е на чужд език, се представят и в официален превод на български език, за верността на който отговаря участникът. Официален превод означава превод, извършен от преводач, който е вписан в списък на лице, което има сключен договор с Министерство на външните работи на Република България за извършване на официални преводи. 
1.7. Всички документи трябва да са представени в срока на тяхната валидност. 
1.8.Документите се подписват само от лица с представителни власт или упълномощени за това лица, като се подпечатват с печата на дружеството. В случай, че се подписват от пълномощник следва да се представи и нотариално заверено пълномощно (оригинал) за извършване на съответните действия. 
1.9. Когато са представени копия на документите, същите следва да са заверени с подпис и печат от съответния кандидат с текст “Вярно с оригинала“. 
1.10. Участникът в процедурата може да промени, допълни или оттегли офертата си за избраната от него позиция, най-късно до изтичане на срока за подаване на офертите. 
1.11. Офертата следва да отговаря на изискванията, посочени в обявлението и настоящите указания и да бъде оформена по приложените към документацията образци. 
1.12. Представените образци в документацията за участие и условията, описани в тях са задължителни за участниците. Предложенията на участниците трябва да бъдат напълно съобразени с тези образци. 
1.13. Разходите, свързани с изготвянето и подаването на офертите са за сметка на участника. 
1.14. Лице, което участва като подизпълнител в офертата на друг участник, не може да представя самостоятелна оферта. 
1.15. Лице, което участва като в член на обединение, подало оферта, не може да представя самостоятелна оферта. 
1.16. Едно физическо или юридическо лице може да участва само в едно обединение. 

             2. Срок на валидност на офертите. 
             2.1. Срокът на валидност на офертата включва времето, през което участниците са обвързани с условията на представените от тях оферти. Този срок е еднакъв за всички участници. 
            2.2. Офертите следва да бъдат валидни най-малко 90 дни от датата на  получаване на офертите. 
            2.3. Оферти с по-кратък срок на валидност ще бъдат отстранявани от участие в откритата процедура. 

3. Съдържание на офертата:
	За участие в процедурата участникът подготвя и представя оферта, която трябва да съответства напълно с изискванията на чл.39 от ППЗОП и указанията на Възложителя дадени с настоящата документация. 
Всяка Оферта представлява съвкупност от документи, се представя в запечатана непрозрачна опаковка, върху която се посочват: името/наименованието на кандидата или участника, вкл. участниците в обединението(когато е приложимо), адрес за кореспонденция, телефон и по възможност - факс и електронен адрес; наименованието на поръчката на процедурата за която се подават документите

ВАЖНО!!!! Върху плика не се поставят никакви други обозначения и не се полагат никакви други фирмени печати и знаци. 

       В горепосочената непрозрачна опаковка се поставят следните документи:
3.1. Заявление за участие в откритата процедура - представя се в оригинал по приложен към настоящата документация образец Приложение №2, с опис на приложените в офертата документи с минимално съдържание по образец Приложение №2а, както следва: 
Документите по чл. 39, ал. 2 от ППЗОП: 
3.2. Единен европейски документ за обществени поръчки (ЕЕДОП) за кандидата в съответствие с изискванията на закона и условията на възложителя, а когато е приложимо - ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката-представя се в оригинал по приложен към настоящата документация образец Приложение №3; 
3.3. Документи за доказване на предприетите мерки за надеждност, когато е приложимо- представят се в оригинал или заверено копие; 
3.4. Документи, удостоверяващи правното основание за създаване на обединението, представят се когато е приложимо, в оригинал или заверено копие единствено в случаите при които, участникът или кандидатът е обединение, което не е юридическо лице. Документът следва да съдържа информация за правата и задълженията на участниците в обединението, разпределяне на отговорностите между членовете на обединението и дейностите които ще изпълнява всеки член на обединението за настоящата обществена поръчка. 
3.5. Документ за упълномощаване, когато лицето, което подава офертата, не е законният представител на участника, представя се Нотариално заверено пълномощно на лицето, упълномощено да представлява участника в процедурата в случаите при които участника или кандидата не се представлява от лицата, които имат право на това, съгласно извлечението от Търговския регистър
      3.6. Декларация за съгласие с клаузите на приложения проект на договор- представя се в оригинал по приложен към настоящата документация образец Приложение №4;
3.7. Декларация за срока на валидност на офертата-представя се в оригинал по приложен към настоящата документация образец Приложение №5; 
       3.8.Декларация по чл.64, ал.1, т.3 от ЗОП - представя се в оригинал по приложен към настоящата документация образец Приложение №6;
3.9. Декларация, че при доставката на фуражи ще представи сертификат и/или декларация за произход на фуражите – ( Приложение №7).
3.10. Техническо предложение за изпълнение на поръчката в съответствие с техническите спецификации и изискванията на Възложителя - представя се в оригинал по приложени към настоящата документация образци: Приложение №8;
Техническото предложение се поставя в отделен запечатан непрозрачен плик/опаковка/ с надпис: плик с „Техническо предложение за изпълнение на поръчката”
        3.11. Ценово предложение, представя се в оригинал по приложен към настоящата документация образец /Приложение №9;
Ценовото предложение се поставя в отделен запечатан непрозрачен плик/опаковка/ с надпис: плик с „Предлагани ценови параметри” 
     4. Начин, място и срок за подаване на офертите. 
4.1. Желаещите да участват в процедурата за възлагане на обществената поръчка подават офертите си лично или чрез упълномощено лице, или чрез пощенска или друга куриерска услуга с препоръчана пратка с обратна разписка, в деловодството на административната сграда на ТП ДЛС„Ропотамо” на адрес: гр. Бургас, ж.к. Изгрев, адм.сграда № 170
4.2. Оферти за участие в процедурата ще се приемат от 8:30 до 12:00 ч. и от 13:00 до 16:30 ч. всеки работен ден до изтичане на крайния срок за подаване на оферти- съгласно обявлението. 
4.3. При приемане на офертите върху опаковката се отбелязват поредният номер, датата и часът на получаването и тези данни се записват във входящ регистър, за което на приносителя се издава документ. 
4.4. Оферта изпратена по пощата или по куриер, трябва да е постъпила в деловодството ТП ДЛС„Ропотамо” в срока определен за приемане на офертите. Оферти, представени след изтичане на крайния срок, не се приемат.
 4.5. Не се приемат и оферти, поставени в незапечатана опаковка или в опаковка с нарушена цялост. Такива оферти се връщат незабавно на участника след съответно отбелязване в регистъра. 
4.6. Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на Възложителя и от присъстващите лица. Офертите на лицата от списъка се завеждат във входящия регистър. Не се допуска приемане на оферти от лица, които не са включени в списъка. 
4.7. Всеки участник следва да осигури своевременното получаване на офертата от Възложителя. 
4.8. Възложителят не носи отговорност за оферти, в случай, че се използва друг начин за представяне, различен от посочения. 
      4.9. До изтичане на срока за получаване на оферти всеки участник може да промени, допълни или оттегли офертата си. Оттеглянето на офертата прекратява по-нататъшното участие на участника в процедурата. 
        Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и допълнително следния текст „Допълнение / Промяна на оферта (с входящ номер)".

V. ПРОЦЕДУРА ПО РАЗГЛЕЖДАНЕ, ОЦЕНЯВАНЕ И КЛАСИРАНЕ НА ОФЕРТИТЕ
1. Отваряне на офертите. 
1.1.След изтичане на срока за приемане на офертите, Възложителят назначава комисия, която да разгледа, оцени и класира представените оферти.
      1.2.Комисията ще разглежда офертите в административната сградата на „Държавно ловно стопанство -Ропотамо”, с адрес: гр. Бургас, ж.к. Изгрев, адм.сграда № 170 на дата 16. 01. 2018год. от 10:00 часа. При промяна на датата и часа на отваряне на офертите участниците ще бъдат уведомени в профила на купувача. 
      1.3. Комисията започва работа след получаване на представените оферти и протокола по чл. 48, ал. 6 от ППЗОП.
1.4. Отварянето на офертите е публично на него могат да присъстват участниците или техни упълномощени представители,както и представители на средствата за масово осведомяване.
1.5. Упълномощените представители представят документ, удостоверяващ представителната им власт. 
       1.6. Комисията отваря офертите по реда на тяхното постъпване, оповестява тяхното съдържание и проверява наличието на отделени запечатани пликове с надпис „Техническо предложение за изпълнение на поръчката” и "Предлагани ценови параметри". 
1.7. Най-малко трима от членовете на комисията подписват техническото предложение и плика с надпис "Предлагани ценови параметри". Комисията предлага по един от присъстващите представители на другите участници да подпише техническото предложение и плика с надпис "Предлагани ценови параметри". 
1.8. Пликовете с надпис:"Предлагани ценови параметри" не се отварят на този етап от процедурата и предлаганите ценови параметри не се съобщават на присъстващите. 
1.9. След тези действия комисията продължава своята работа в закрито заседание. 

2. Разглеждане на офертите. 
2.1. След приключване на публичните действия по отваряне на офертите, комисията проверява съответствието на участниците и офертите им с предварително обявените условия.
 2.2. Комисията проверява първо наличието и съответствието на представените документи с поставените изисквания в Раздел III “Изисквания към кандидатите и участниците в откритата процедура“ и на настоящата документация. Констатациите си комисията отразява в протокол. Ако установи липса на документи, изискани по Раздел IV от настоящата документация, непълнота и/или несъответствия с изискванията по Раздел III от настоящата документация и/или друга нередовност, включително фактическа грешка, комисията ги посочва в протокола и изпраща протокола с констатациите до всички участници в деня на публикуването му в профила на купувача. 
2.3. Участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация в срок до 5 работни дни от получаването на протокола с констатациите. Тази възможност се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение. 
2.4. След изтичане на срока по т.2.3., комисията пристъпва към разглеждането на допълнително представените документи относно съответствието с изискванията за лично състояние и критериите за подбор. 
2.5. Комисията при необходимост може по всяко време: да проверява заявените от участниците данни, включително чрез изискване на информация от други органи и лица, както и да изисква от участниците: разяснения за заявени от тях данни и допълнителни доказателства за данни от документите, като тази възможност неможе да се използва за промяна на техническото и ценово предложение на участниците.
       2.6. Ценовото предложение на участник, чиято оферта не отговаря на изискванията на възложителя, не се отваря.
       2.7. Когато част от показателите за оценка обхващат параметри от техническото предложение, комисията отваря ценовото предложение, след като е извършила оценяване на офертите по другите показатели.
       2.8. Възложителят обявява по подходящ начин датата, часа и мястото на публичното отваряне на ценовите оферти. При отваряне на плика с предлагани ценови параметри имат право да присъстват участниците в процедурата или техни упълномощени представители, както и представители на средствата за масово осведомяване. Комисията обявява резултатите от оценяването на офертите по другите показатели, отваря ценовите предложения и ги оповестява.

        3. Комисията предлага за отстраняване от процедурата участник: който не е представил някой от необходимите документи или информация по глава IV, т.3. от документацията за участие; 
3.1. за когото са налице обстоятелствата по чл. 54, ал. 1, т.1-5 , чл.55, ал.1, т.1 от ЗОП; 
3.2. който е представил оферта, която не отговаря на предварително обявените условия на възложителя; 
        3.3. за когото е установено, че е представил невярна информация за доказване на съответствието му с обявените от възложителя критерии за подбор. 
       3.4. Комисията предлага за отстраняване от процедурата участниците, които не отговарят на изискванията по Раздел III и Раздел IV от документацията и не разглежда техническите им предложения.
         3.5. Комисията не може да предложи за отстраняване участник на основание на неговия статут или правната му форма, когато той или участниците в обединението имат право да предоставят съответната услуга, доставка или строителство в държавата членка, в която са установени. 
       3.6. След проверката на тези изисквания, комисията пристъпва към разглеждане на офертите на участниците, в частта им техническо предложение. Проверява ги за пълнота и съответствие на съдържанието съгласно изискванията на Техническата спецификация и ги оценява по съответния критерий. 
       3.7. Когато при разглеждане на офертата, в частта й техническо предложение, комисията установи, че тя не отговаря по съдържание на изискванията на възложителя, предлага съответния участник за отстраняване от процедурата.

4.Критерии за оценка.
          Критерият е „най-ниска цена”.
Участникът предложил най – ниска обща цена за тон фураж, ще бъде класиран на първо място и определен за изпълнител на поръчката.

  Комисията прилага единна методиката на оценка на всички оферти, отговарящи на критериите за подбор.

         5. Необичайно благоприятни оферти.
Когато предложение в офертата на участник, свързано с цена или разходи, което подлежи на оценяване и е с повече от 20 на сто по – благоприятно от средната стойност на предложенията на останалите участници по същия показател за оценка, възложителя изисква от него подробна писмена обосновка за начина на неговото образуване, която се представя в 5 – дневен срок от получаване на искането.
        Получената обосновка се оценява по отношение на нейната пълнота и обективност относно обстоятелствата по чл.7 2, ал. 2 от ЗОП, на които участникът се позовава.
       5.1. Възложителят отстранява участника, когато не е представил обосновката си в срок, когато представените доказателства не са достатъчни за да обосноват предложената цена или разходи, както и в случаите по чл. 72, ал. 4 и ал. 5 от ЗОП.
       5.2. След това комисията пристъпва към оценяване на допуснатите оферти и ги оценява в съответствие с предварително обявените условия. 
       5.3. Комисията провежда публично жребий за определяне на изпълнител между класираните на първо място оферти, ако са предложени две или повече еднакви по стойност оферти. 
       5.4. След приключване на горе изброените действия, комисията изготвя окончателен доклад за резултатите от работата си /разглеждането, оценяването и класирането на офертите/. Докладът на комисията се подписва от всички членове и се предава на възложителя заедно с цялата документация. 
     5.5. Комисията приключва своята работа с приемане на докладът от възложителя. 

6.Класиране на офертите
          Комисията класира участниците по степента на съответствие на офертите с предварително обявените от възложителя условия. 
          Крайното класиране и определянето на изпълнител на поръчката се извършва, на база получената комплексна оценка в низходящ ред, т.е оферта, получила най-голям брой точки, се класира на първо място.
В случай, че комплексните оценки на две или повече оферти са равни, при  критерият „оптимално съотношение качество /цена" се приема тази оферта, в която се предлага най-ниска цена. При условие, че и цените са еднакви се сравняват оценките по показателя с най-висока относителна тежест и се избира офертата с по-благоприятна стойност по този показател.
След приключване на горе изброените действия, комисията изготвя окончателен доклад за резултатите от работата си /разглеждането, оценяването и класирането на офертите/. Докладът на комисията се подписва от всички членове и се предава на възложителя заедно с цялата документация. 
Комисията приключва своята работа с приемане на докладът от възложителя. 

7. Определяне на изпълнител на обществената поръчка. 
7.1. В 10-дневен срок от утвърждаване на окончателния доклад на комисията Възложителят издава решение за определяне на изпълнител или за прекратяване на процедурата. 
7.2. Решението се изпраща на участниците в 3/тридневен/ срок от издаването му, като в него се посочва връзката към електронната преписка в профила на купувача, където са публикувани протоколите и окончателния доклад на комисията. 
7.3. Когато решението не е получено от участника, Възложителят публикува съобщение до него в профила на купувача. Решението се смята за връчено от датата на публикуване на съобщението.

8. Условия за прекратяване на процедурата. 
8.1. Възложителят прекратява процедурата с мотивирано решение, когато: 
• не е подадена нито една оферта или заявление за участие; 
• всички оферти или заявления за участие не отговарят на условията за представяне, включително за форма, начин и срок, или са неподходящи; 
• първият и вторият класиран участник откаже да сключи договор; 
• са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата; 
• поради неизпълнение на някое от условията по чл. 112, ал. 1 от ЗОП и не е сключен договор за обществена поръчка; 
• всички оферти, които отговарят на предварително обявените от възложителя условия, надвишават финансовия ресурс, който той може да осигури; 
• отпадне необходимостта от провеждане на процедурата или от възлагане на договора в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди; 
• са необходими съществени промени в условията на обявената поръчка, които биха променили кръга на заинтересованите лица. 
8.2. Възложителят може да прекрати процедурата с мотивирано решение, когато:
· е подадена само една оферта, заявление за участие или конкурсен проект; 
· има само едно подходящо заявление за участие или една подходяща оферта; 
· има само един конкурсен проект, който отговаря на предварително обявените условия от възложителя;  
·    участникът, класиран на първо място: 
а) откаже да сключи договор; 
б) не изпълни някое от условията по чл. 112, ал. 1 от ЗОП, или 
         в) не докаже, че не са налице основания за отстраняване от процедурата.

VІІ. СКЛЮЧВАНЕ НА ДОГОВОР.
1. Възложителя сключва писмен договор за обществена поръчка с участника,  класиран на първо място и определен за изпълнител.
Възложителят сключва писмен договор за обществена поръчка с участника, определен за изпълнител в резултат на проведената процедура. Възложителят е длъжен да сключи договор, който съответства на приложения в документацията проект, допълнен с всички предложения от офертата на участника, въз основа на които е определен за изпълнител.
Възложителят няма право да сключи договор преди изтичане на 14 /четиринадесет/ дневен срок от уведомяването на заинтересованите кандидати и/или заинтересованите участници за решението за определяне на изпълнител.
Възложителят сключва договора в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не преди изтичането на 14 /четиринадесет/ дневен срок от уведомяването на заинтересованите кандидати и/или заинтересованите участници за решението за определяне на изпълнител. 
Възложителят няма право да сключи договор с избрания изпълнител преди влизането в сила на всички решения по процедурата, освен когато е допуснато предварително изпълнение.
Възложителят може да сключи договор за обществена поръчка преди изтичането на 14 /четиринадесет/ дневен срок от уведомяване, когато определеният за изпълнител е единственият заинтересован участник и няма заинтересовани кандидати.
Възложителят може с решение да прекрати процедурата или да определи за изпълнител и да сключи договор с втория класиран участник в случаите, когато участникът, класиран на първо място: откаже да сключи договор или не изпълни някое от условията по чл.112, ал.1 от ЗОП или не докаже, че не са налице основания за отстраняване от процедурата. 
 2. Документи, необходими за сключване на договор за изпълнение на обществената поръчка. 
При сключване на договора, избраният за изпълнител трябва да представи:
   1. Документ, от който да е видно, че не е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321 и 321а от Наказателния кодекс. Документ, от който да е видно, че не е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна. 
  2. Документ, от който да е видно, че не е обявен е в несъстоятелност или е в производство по несъстоятелност или в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че кандидатът или участникът е чуждестранно лице - се намира в подобно положение, произтичащо от сходна процедура съгласно законодателството на държавата, в която е установен. 
  3. Документ, от който да е видно, че няма задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата и към общината по седалището на възложителя и на кандидата или участника, или аналогични задължения, установени с акт на компетентен орган съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила. 
          4. Съгласно чл.111,ал.5 от ЗОП, копие на документ за внесена гаранция за изпълнение на договора.
Документите по т. 1-4 се представят в оригинал или заверено от кандидата копие. Документите по т. 1-4 се представят за всеки от подизпълнителите, ако такива ще се използват. 

3. Обжалване 
Обжалвания свързани с настоящата процедура се извършват по реда на глава двадесет и седма „Производство по обжалване" от Закона за обществените поръчки. 
На обжалване по обявената процедура подлежат всяко решение на Възложителя, действия или бездействия на възложителя, с които се възпрепятства достъпът или участието на лица в процедурата. 
Не подлежат на самостоятелно обжалване действията на възложителя по издаване на решенията по нас гоящата процедура. 
Сроковете за подаване на жалба са конкретизирани в чл. 197, ал. 1 от ЗОП. 
Жалбата се подава до Комисията за защита на конкуренцията с копие и до възложителя, чието решение, действие или бездействие се обжалва. 

4. Изчисляване на срокове 
4.1. Сроковете, посочени в тази документация се изчисляват, като следва: 
• когато срокът е посочен в дни, той изтича в края на последния ден на посочения период; 
• когато последният ден от един срок съвпада с официален празник или почивен ден, на който трябва да се извърши конкретно действие, счита се, че срокът изтича в края на първия работен ден, следващ почивния. 
          4.2. Сроковете в документацията са в календарни дни. Когато срокът е в работни дни, това е изрично указано при посочването на съответния срок. 

VІІ. ПРИЛОЖЕНИЯ И ОБРАЗЦИ
1. Решение № РД 10-137/08. 12. 2017год. на Директора на ТП ДЛС–Ропотамо” за откриване на процедура за възлагане на обществена поръчка;
2. Обявление за обществена поръчка;
3. Техническа спецификация– Приложение № 1;
4. Заявление за участие– Приложение № 2;
5. ЕЕДОП-  Приложение № 3;
6. Декларация за приемане условията на договора– Приложение № 4;
7. Декларация за валидност на офертата– Приложение № 5;
8. Декларация по чл. 64, ал. 1 т. 3 от ЗОП– Приложение № 6;
9. Декларация– Приложение № 7;
10. Техническо предложение за изпълнение на поръчката - Приложение № 8;
11. Ценова оферта– Приложение № 9;
12. Проект на договор– Приложение № 10;

